|  |  |
| --- | --- |
|  |  |
| **Република** Србија  **МИНИСТАРСТВО ЗА ЉУДСКА**  **И МАЊИНСКА ПРАВА И ДРУШТВЕНИ ДИЈАЛОГ** | **Република Србија**  **МИНИСТАРСТВО ЗДРАВЉА** |
|  |  |

На основу члана 12. Закона о министарствима („Службени гласник РС“, број 128/20) и на основу Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС“, бр. 8/20)

Министарство за људска и мањинска права и друштвени дијалог у сарадњи са Министарством здравља упућује

**Ј А В Н И П О З И В**

организацијама цивилног друштва за чланство у Радној групи за израду Оперативног плана за борбу против корупције у здравству

**I ПРЕДМЕТ ЈАВНОГ ПОЗИВА**

Израда и усвајање Оперативног плана за борбу против корупције у здравству предвиђена је као активност 2.2.10.5 Ревидираног акционог плана за Поглавље 23, који је усвојен дана 10. јула 2020. године. Реализацијом ове активности испуниће се део захтева постављених у прелазним мерилима Европске комисије, које чине саставни део Ревидираног акционог плана за Поглавље 23.

Основни задатак Радне групе за израду Оперативног плана за борбу против корупције у здравству је израда текста Оперативног плана за борбу против корупције у здравству.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор до 2 **(две)** организације цивилног друштва чији ће представници бити предложени за чланство у Радној групи за израду Оперативног плана за борбу против корупције у здравству.

2. Јавни позив намењен је организацијама цивилног друштва које делују **у области корупције у здравству.**

3. **Право учешћа** на Јавном позиву имају организације цивилног друштва, основане и регистроване сагласно позитивним прописима Републике Србије које делују у области утврђених овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

1. да су **уписaне у рeгистaр нajмaњe три године** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ);
3. да поседују **пројектно искуство и експертизу** у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године**;
4. поседују **искуство у комуникацији и сарадњи са државним органима и организацијама цивилног друштва односно чланице су мреже или друге асоцијације организација цивилног друштва**;
5. поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, **у последње 3 (три) године.[[1]](#footnote-1)**

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*)
* **листу пројеката** које је прганизација реализовала, односно **листу** **публикација** (анализе, истраживања и сл.)које је објавила у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 2 – Образац о реализованим пројектима*; *Анекс 3 – Образац о објављеним публикацијама*);
* доказ **о чланству у мрежи или другој асоцијацији организација цивилног друштва** (*навести рефенренцу која документује чланство, уговор, меморандум о сарадњи, потврда мреже или друге асоцијације и сл.*);
* доказ **о искуству у раду радних група и других радних и саветодавних тела** које формирају органи јавне управе, **у последње 3 (три) године** (*навести назив радног тела и државног органа који је основао, као и годину оснивања*).[[2]](#footnote-2)

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 02. новембра 2021. до 12. новембра 2021. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу** [**sek.scd@minljmpdd.gov.rs**](mailto:sek.scd@minljmpdd.gov.rs)сa нaпoмeнoм: **„Кандидатура за чланство у Раднoј групи за израду Оперативног плана за борбу против корупције у здравству“.**

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за чланство у Радној групи за израду Оперативног плана за борбу против корупције у здравству, која је састављена од представника Министарства за људска и мањинска права и друштвени дијалог и Министарства здравља.

Формирана Комисија дужна је да најкасније у року **од 10 радних дана** од дана истека рока за подношење пријава донесе Предлог представника цивилног друштва за чланство у Радној групи за израду Оперативног плана за борбу против корупције у здравству.

Предлог представника, као и сам Јавни позив, објавиће се на званичним интернет страницама Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и Министарства здравља [www.zdravlje.gov.rs](http://www.zdravlje.gov.rs) и биће достављен подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу [sek.scd@minljmpdd.gov.rs](mailto:sek.scd@minljmpdd.gov.rs) или телефоном на 011/313-09-72.

**VI ДОДАТНЕ ИНФОРМАЦИЈЕ**

1. Министарствo за људска и мањинска права и друштвени дијалог и Министарство здравља нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.
2. У циљу подстицања равномерне територијалне заступљености организација цивилног друштва у процесу селекције додатно ће се вредновати пријаве организација цивилног друштва са седиштем изван главног града. Наведено опредељење представља искључиво меру афирмативне акције и ни на који начин није усмерено на дискриминацију подносилаца пријава који не спадају у наведену категорију.

3. Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијама

1. Критеријуми 4. и 5. означени као „пожељно“ нису елиминационог карактера, већ ће се додатно вредновати у процесу селекције. [↑](#footnote-ref-1)
2. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија по службеној дужности увидом у регистре које води Агенција за привредне регистре. [↑](#footnote-ref-2)